L-MUT tgħid illi ż-żieda fin-numru ta' studenti barranin u r-riformi fost oħrajn, qed iżidu l-bżonn ta' żieda fin-numru ta' għalliema L-MUT qed terġa’ tqajjem għarfien dwar il-ħtieġa li tiġi ndirizzata s-sitwazzjoni ta’ dik li qed issejjaħ "kriżi li għandna fil-professjoni fejn il-ħtieġa ta’ edukaturi fil-qasam edukattiv qed tkompli tikber minħabba diversi raġunijiet."  Huma qalu illi din il-ħtieġa ġejja l-aktar minn żieda fil-popolazzjoni ta’ studenti fl-iskejjel minħabba studenti barranin, il-bżonn ta’ żieda fis-servizzi li jgħinu studenti li għandhom abilitajiet varji inkluż fil-litteriżmu u l-inklużjoni; iż-żieda fin-numru ta’ suġġetti, li tinkludi l-introduzzjoni ta’ 13 il-suġġett applikat mis-sena d-dieħlau r-riformi . "Għalkemm l-MUT ilha tisħaq li mhux ser ikollna edukaturi biżżejjed sabiex jilqgħu għal dawn il-ħtiġijiet, sal-lum huma ftit wisq il-miżuri sabiex din is-sitwazzjoni tiġi ndirizzata. L-MUT sostniet li ilha x-xhur issawwar sensiela ta’ proposti li jistgħu jibdew jindirizzaw is-sitwazzjoni ta’ nuqqas ta’ edukaturi. Dawn huma xi wħud mill-proposti li l-MUT ser tkun qed tippreżenta lill-Ministeru tal-Edukazzjoni waqt laqgħa li ntalbet mill-istess Union u li ser issir fil-jiem li ġejjin: Għaldaqstant il-Union ser tkun qed tippreżenta dawn il-proposti lill-Ministeru.